Document ID: 32006D0603

KOMISIJAS LĒMUMS
(2006. gada 6. septembris)
par Kopienas finansiālo atbalstu Āzijas putnu mēra izskaušanai Francijā 2005. gadā
(izziņots ar dokumenta numuru K(2006) 3929)
(Autentisks ir tikai teksts franču valodā)
(2006/603/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1) un jo īpaši tā 3. un 4. pantu,
tā kā:
(1)
Lai pēc iespējas ātrāk veicinātu Āzijas putnu mēra izskaušanu, Kopiena saskaņā ar Lēmuma 90/424/EEK 4. panta 2. punktā paredzētajiem nosacījumiem var sniegt dalībvalstij atbalstu tās attaisnoto izdevumu finansēšanā.
(2)
Kopienas finansiālais atbalsts, kas ieguldīts ārkārtas pasākumos Āzijas putnu mēra apkarošanā, ir pakļauts noteikumiem Komisijas 2005. gada 28. februāra Regulā (EK) Nr. 349/2005, ar ko paredz noteikumus Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK (2).
(3)
Francijā 2005. gadā konstatēja Āzijas putnu mēra uzliesmojumus. Šī slimība nopietni apdraud Kopienas mājputnus.
(4)
2005. gada 5. septembrī Francija iesniedza pēdējo aptuveno aprēķinu izmaksām, kas radušās izskaužot slimību.
(5)
Francijas iestādes pilnībā izpildījušas Padomes Lēmuma 90/424/EEK 3. pantā un Regulas (EK) Nr. 349/2005 6. pantā paredzētās tehniskās un administratīvās prasības.
(6)
Kopienas finansiālo atbalstu izmaksā ar noteikumu, ka plānotie pasākumi ir faktiski veikti un attiecīgās iestādes noteiktajā termiņā sniedz visu nepieciešamo informāciju.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Kopienas finansiālā atbalsta piešķiršana Francijai
1. Francija var saņemt Kopienas finansiālo atbalstu par izdevumiem, kas radušies ārkārtas pasākumos Āzijas putnu mēra apkarošanā 2005. gadā.
2. Kopienas finansiālais atbalsts sedz 50 % no izdevumiem, par ko var saņemt Kopienas finansējumu. To izmaksā saskaņā ar Regulā (EK) Nr. 349/2005 paredzētajiem nosacījumiem.
2. pants
Adresāts
Šis lēmums ir adresēts Francijas Republikai.
Briselē, 2006. gada 6. septembrī

Labels: 17
19
6
18
15